4(2)- वर्तमान में पूर्ण पेंशन प्राप्‍त करने के लिए अधिकतम 33 वर्ष की अर्हकारी सेवा प्रदान करना अनिवार्य है, परन्‍तु उक्‍त व्‍यवस्‍था संशोधित करते हुए यह व्‍यवस्‍था की जाती है कि दिनांक 08 दिसम्‍बर 2008 से पूर्ण पेंशन प्राप्‍त करने हेतु 20 वर्ष की अर्हकारी सेवा करना अनिवार्य है, जो कर्मी 20 वर्ष की अर्हकारी सेवा पूर्ण करके सेवानिवृत्‍त होते हैं उन्‍हें अन्‍तिम आहरित वेतन के 50 प्रतिशत अथवा अन्‍तिम 10 माह में आहरित वेतन के औसत जो भी अधिक लाभप्रद हो, के आधार पर पेंशन अनुमन्‍य होगी, परन्‍तु जो कर्मी पूर्व में सेवानिवृत्‍त हो चुके हैं एवं उनकी अर्हकारी सेवा यदि 33 वर्ष की पूर्ण नहीं होती है, उन्‍हें पेंशन के पूर्व नियमों के अधीन उनकी सेवा अवधि के आधार पर आनुपातिक दर से पेंशन अनुमन्‍य होगी। हालांकि इनके मामलों में भी अन्‍तिम आहरित वेतन का 50 प्रतिशत अथवा 10 माह में आहरित वेतन के औसत पर जो लाभप्रद हो, के आधार पर पेंशन निर्धारित की जायेगी।